Anny fikk leve fordi mamma ombestemte seg - Dagbladet
Anny fikk leve fordi mamma ombestemte seg
2. mars 2015 kl. 10.59
Agnete Brun Trude Lorentzen
I fjor vinter: Turid-Anne Drageset (42) har et liv inne i magen og vet ikke hva hun skal gjøre. Hun sitter i et seminarrom på Ullevål sykehushotell, i en hesteskoformasjon med fremmede mennesker. Ingen i dette rommet hadde sett for seg at de skulle sitte her, sammen i den tørre lufta med lunken kaffe i koppene, i en slags ufrivillig klubb. Rundt omkring i rommet står barnevogner parkert med babyer oppi. De andre kursdeltakerne er allerede mammaer og pappaer. De sitter i hestesko fordi barnet som nettopp har kommet ikke er det de trodde de skulle få. Men et annet.
Hva vil det si å ha tre versjoner av kromosom 21 i hver eneste celle i kroppen? Kromosom 21 inneholder bare 1,5 prosent av menneskets totale mengde DNA. Likevel er framtida avlyst. Det høres i hvert fall sånn ut: